Lav et referat af nedenstående tekst:

Tekst:
Søndag aften klokken 22.15 modtog Midt- og Vestjyllands Politi anmeldelse om at en 25-årig mand havde truet sin 19-årige kæreste med en pistol i deres fælles lejlighed i Nykøbing Mors. - Han opsøger hende på deres fælles adresse og her truer han hende så med en pistol. Kvinden flygter så, og mens hun løber væk, kan hun høre, pistolen klikker bag hende, fortæller vagtchef ved Midt- og Vestjyllands Politi Jens Claumarch. Politiet får anholdt mandne omkring klokken 01.00 og det viste sig i den forbindelse at der var tale om en luftpistol. - Men for kvinden har truslen jo været reel nok. Hun vidste ikke, at det var en luftpistol, siger vagtchefen. Den 25-årige er også blevet sigtet for hærværk i det han raserede parrets fælles lejlighed med et medbragt jernrør, som han også slog ud efter den 19.årige kvinde med. Den 25-årige er tidligere dømt og har en reststraf på sin straffeattest. Han vil i løbet af mandagen blive fremstillet i grundlovsforhør.

Referat:
Midt- og Vestjyllands Politi anholdt natten til mandag en 25-årig mand, der søndag aften havde truet sin 19-årige ekskæreste med en pistol.